|  |
| --- |
| **SLOVENŠČINA, 7. r.**  **17. 4. 2020, 108. ura**  **Snov: Prežihov Voranc: Potolčeni kramoh** |
| Dragi učenec, učenka, dober dan,  ostajamo pri analizi besedila Potolčeni kramoh. |
| 1. **NALOGA**   **Prilagam odgovore na vprašanja od prejšnje ure. Preveri svoje zapise, popravi, dopolni.**   1. Kakšne priimke (vzdevke) so si dajali ljudje v Vorančevem rojstnem kraju? (1. odstavek)   *Ljudje v Vorančevem rojstnem kraju so si dajali zasmehljive, poniževalne, sramotilne in včasih tudi neumne priimke.*   1. Zapiši vsa poimenovanja za Cenclja.   *Cencelj je v zgodbi poimenovan: majhen deček, sirota brez staršev, Potolčeni kramoh, beli deček, bela kepa, mali beli deček.*   1. Zakaj so otroci izzivali Cenclja s priimkom Potolčeni kramoh? (3. odstavek)   Potolčeni je predstavljal nekaj v zvezi z njegovo malo, zgrbljeno postavo. Kramoh pa naj bi bilo nekaj tujega, v zvezi s hudobnim duhom. Vzdevek se jim je zdel nerazumljiv, a so ga vsi tako klicali. Vedeli pa so, da je nekaj posmehljivega in žaljivega.   1. Kako je Cencelj izgledal? Opiši njegovo zunanjost. (3. odstavek)   Cencelj je bil čisto majhen kakor krogla in čisto bel. Imel je bele lase, bele obrvi, belo kožo, nosil je belo obleko. Podoben je bil kepi snega.   1. Kakšne so bile njegove značajske lastnosti? (4. odstavek)   Cencelj je znal pokazati jezo s tem, ko je na samem pretepel tistega, ki ga je izzival. Odločnost in jeza sta ga tudi vodili, da se je pognal čez vodo.  \*6.(To vprašanje je na izbiro, če želiš, lahko nanj odgovoriš.) Tudi Voranc je nekoč izzival dečka. Kaj je bilo mogoče čutiti v Vorančevem glasu? Kaj ti meniš o Vorančevem obnašanju?  V Vorančevem glasu je bilo čutiti več zlobnosti kakor razposajenosti. (Mnenje – po smislu)   1. Kako je deček pokazal, da je prizadet, ko ga je Voranc poklical Potolčeni kramoh?   *Občepel je za grmovjem in se ni oglasil. Njegove oči so bile solzne. Potem je Voranca s tihim glasom vprašal, zakaj ga tudi on kliče Potolčeni kramoh.*   1. Voranc dečka trikrat nagovori s pravim imenom. Kaj hoče s tem izraziti?   Voranc s tem pokaže spoštovanje in izrazi iskreno opravičilo, da mu je žal za zmerjanje.   1. Kako razumeš sporočilo te zgodbe?   Po smislu, npr. Zgodba sporoča, da se je treba postaviti na stran šibkejših, da pravega prijatelja spoznaš v nesreči. |
| **2. NALOGA**  **Poslušaj zvočni posnetek, v katerem obnovim zgodbo.**  [**https://drive.google.com/file/d/10R4Ek0AJ5dxu8jVk\_kjUH\_-JJHeghEMA/view?usp=sharing**](https://drive.google.com/file/d/10R4Ek0AJ5dxu8jVk_kjUH_-JJHeghEMA/view?usp=sharing) |
| **3. NALOGA**  **Napiši besedilo v najmanj 10 povedih (oz. tisti, ki obiskujete dopolnilni, v 7 povedih). V njem najprej zapiši, kdo ti je dal ime in zakaj (če ne veš, vprašaj starše). Pojasni, ali bi želel imeti drugačno ime. Odgovori, ali imaš ti kakšen vzdevek in katerega, kdo ti ga je dal, kaj pomeni, kdo te tako kliče. Kako se odzoveš, ko te tako kličejo?**  **Besedilo napiši v Word in mi ga pošlji po el. pošti do vključno ponedeljka, 20. 4.**  **simona.laknar.strahinic@ostpavcka.si** |
| V ponedeljek vam bom natančno napisala, kako bo potekalo preverjanje v četrtek, 23. 4.  Lep pozdrav tebi in tvoji družini  Simona Laknar Strahinić |